αειζανας βασιλευς αξωμιτων και ομηριτων και του ραειδαν και αιθιοπων και σαβαειτων και του σιλεη και του τιαμω και βουγαειτων και του κασου βασιλευς βασιλεων υιος θεου ανικητου αρεως ατακτησαντων κατα καιρον του εθνους των βουγαειτων απεστιλαμεν τους ημετερους αδελφους σαζαναν και τον αδιφαν τουτους πολεμησαι και παραδεδωκοτων αυτων υποταξαντες αυτους ηγαγον προς ημας μετα και του οχλου αυτων ολου και των θρεμματων βοων και προβατων και νωτοφορων θρεψαντες αυτους βοεσιν τε και επισιτισμω αννωνης οινω τε και υδρομελιτι ζυτω και υδρευμασιν εις χορτασιαν επι μηνας τεσσαρας οιτιναις ησαν τον αριθμον αννωνευομενοι καθ εκαστην ημεραν αρτους σιτινους μυριαδας β αχρεις αυτους μετοικισωμεν. τουτους ουν ενεχθεντας προς ημας δωρησαμενοι αυτοις παντα τα επιτηδια και αμφιασαντες μετοικισαντες αυτους κατεστησαμεν ις τινα τοπον της ημετερας χωρας καλουμενον ματλια και εκελευσαμεν αυτους παλιν αννωνευεσθαι επι τοις εκισε τοποις παρασχομενοι εκαστω βασιλισκω αυτων βοας η ως γινεσθαι τοις εξασιν βασιλισκοις βοας μυριαδας υπερ δε ευχαριστιας του μαι γεννησαντος ανικητου αρεως ανεθηκαμεν αυτω ανδριαντα χρυσαιον ενα και αργυραιον ενα και χαλκαιους τρις και ανεθηκα ταυτην την στηλην και παρεθεμην αυτην τω ουρανω και τη γη και τω μαι γεννησαντι ανικητω αρεει ει τις ουν τουτον αδικησαι βουληθη εξολεθρευση αυτον ο θε[ος] του ουρανου και της γης εκριζων και μη υπαρ[χ]η αυτου ονομα εν γη ζωντων και ευχαριστησαντες ανεθηκαμεν επ αγαθω ευθυς ανεθηκαμεν δε τω ανικητω αρεει σου ατε και βεδιε.
Abys. — Axume (Aksum) — 4th/5th c. AD — ZPE 45 (1982) 105-114
 4th/5th c. AD 